|  |
| --- |
| DS «Neptun» i Raftsundet |
| Karriere |  Noreg |
| Namn: | 
DS «Neptun» |
| Eigar: | Det Bergenske Dampskibsselskab |
| Verft: | Joh. C. Tecklenburg, Tyskland |
| Byggekostnad: | 
492 214 kr. |
| Verftsnummer: | 
101 |
| Jomfrutur: | 
1890 |
| Heimehamn: | Bergen |
| Kjennemerke: | 
JVGR |
| Lagnad: | 
Opphogd 1928 |
| Generelle mål |
| Tonnasje: | 
959 brt, 597 nrt |
| Daudvekt: | 
500 dwt |
| Lengd: | 
60,5 m |
| Breidd: | 
9,2 m |
| Djupgang: | 
6,2 m |
| Installert effekt : | 
1 150 Hk, 218 NHk. |
| Framdrift: | 
Triple 3 cyl. (H. Pauksch, Landsberg a/d Weser) |
| Fart: | 
12 knop |
| Mannskap: | 
37 (1907) |
| Generelle mål etter forlenging i 1904 |
| Tonnasje: | 
1 113 brt, 673 nrt |
| Daudvekt: | 
775 dwt |
| Lengd: | 
66,7 m |

**DS «Neptun»** (kallesignal JVGR) var eit passasjer- og hurtigruteskip som vart overlevert Det Bergenske Dampskibsselskab (BDS) i juni 1890. Skipet var byggnummer 101 ved Joh. C. Tecklenburg i Geestemünde i Tyskland, og kosta 492 214 kroner. Ho var systerskipet til Det Nordenfjeldske Dampskibsselskab (NFDS) sitt DS «Kong Harald», som vart bygd ved same verftet. DS «Neptun» gjekk i rute mellom Hamburg og Finnmark om vinteren, og i turisttrafikk langs norskekysten om sommaren. I 1919 vart skipet sett inn i fast rotasjon i hurtigruta, men vart trekt ut igjen i 1921. Etter dette gjekk ho i rute mellom Hamburg og Bergen fram til 1928, då ho vart seld til Stavanger Skibs-Ophugnings Co. AS for opphogging.

Det Bergenske Dampskibsselskab hadde som tradisjon å namngje skipa sine etter fenomen og objekt på nattehimmelen. Neptun er den ytste planeten i solsystemet vårt.

Historie
--------

DS «Neptun» i Akkarfjorden, juni 1906  
*Foto: Anders Beer Wilse*
Etter overleveringa i 1890 vart DS «Neptun» sett inn i rutetrafikk mellom Hamburg i Tyskland og Finnmark. I sommarmånadene gjekk ho i cruisetrafikk langs norskekysten til Nordkapp i turistruta som Det Bergenske Dampskibsselskab og Det Nordenfjeldske Dampskibsselskab saman hadde oppretta i 1883. I 1901 fekk skipet ny donkeykjele (hjelpekjele), og i 1904 vart ho ombygd ved Bergen Mekaniske Verksted, og skroget vart forlenga med seks meter.

### I hurtigruta

I juli 1919 vart DS «Neptun» sett inn i fast rotasjon i hurtigruta. Ho segla saman med reiarlaget dei tre andre hurtigruteskipa DS «Hera», DS «Midnatsol» og DS «Polarlys». Allereie i oktober 1921 vart skipet teken ut av hurtigrutetrafikk etter at departementet vedtok å kutta ut ein av rundturane.

### Etter hurtigrute-karrieren

Etter den korte karrieren sin i hurtigruta returnerte DS «Neptun» til seglingane ho hadde hatt før 1919, rutetrafikk mellom Hamburg og Finnmark. I sommarmånadene fortsette ho i turistruta frå Bergen til Nordkapp. I 1927 vart nyare og meir moderne skip sett inn i Hamburg-ruta, og DS «Neptun» vart teken ut av trafikk. I mars 1928 vart skipet selt til Stavanger Skibs-Ophugnings Co. AS i Stavanger og vart seinare same år hogd opp.

Skipet
------

DS «Neptun» var bygd for stamruta Hamburg – Finnmark, men var òg innreidd for turistcruise i sommarmånadene. Tonnasjen på skipet var ved levering 959 bruttoregistertonn, 597 nettoregistertonn, og lasteevna var 500 dødvekttonn. Etter ombygginga i 1904 var tonnasjen 1 097,67 bruttoregistertonn, 679,87 nettoregistertonn, og lasteevna var 775 dødvekttonn. Volumet på lasterommet var 1 053 m³. Hovudmaskina var ein kolfyrt tresylindra trippel ekspansjon dampmaskin med arbeidstrykk 175 psi, levert av H. Pauksch i Landsberg i Tyskland. Oppgitt yting var 1 150 ihk (indikerte hestekrefter) og 218 nhk (nominelle hestekrefter), noko som gav ein toppfart på 12 knop. Skipet var bygd i stål, og i 1907 var ho sertifisert for 399 passasjerar i kystfart, 665 i lokalfart, og 94 i europeisk fare. Om vinteren når DS «Neptun» fungerte som kombinert lasteskip og passasjerskip, hadde skipa 54 køyeplassar fordelte på 38 på 1.-plass (1. klasse) atter, og 16 på 2.-plass midtskips. 3.-plass bestod av fellesrom forut på banjerdekk. I sommarmånadene var ho eit reint passasjerskip, og hadde då 99 køyeplassar og berre 1.-plass.

Sjå òg
------

* Hurtigruteskip

Kjelder
-------

* *Denne artikkelen bygger på «DS «Neptun» (1890)» frå Wikipedia på bokmål, den 10. mai 2019.*
	+ *Wikipedia på bokmål oppgav desse kjeldene:*
* Dag Bakka jr. – *Hurtigruten, sjøveien mot nord* (side 84). Seagull Publishing 2003 – ISBN 82-91258-17-1
* Mike Bent – *Coastal Express: The Ferry to the Top of the World* (engelsk). Conway Maritime Press Limited, 1987. ISBN 0 85177 446 6
* *Aarbog for Norges handelsmarine 1907* (side 128) - Sjøfartskontoret, Kristiania 1908. BIBSYS objektid: 920739016

1. ↑  «D/S Neptun». Sjøhistorie.no. Henta 10. mai 2019.

Bakgrunnsstoff
--------------

 Commons har multimedium som gjeld: **DS «Neptun» (1890)**

| * v
* d
* e
Hurtigruteskip |
| --- |
| *Skip med namn som er brukt fleire gonger har byggeår i parentes* |
| 1893–1945 | 
* DS «Vesteraalen» (1891)
* DS «Sirius»
* DS «Olaf Kyrre»
* DS «Erling Jarl» (1895)
* DS «Jupiter» (1856)
* DS «Sigurd Jarl» (1894)
* DS «Orion»
* DS «Kong Halfdan»
* DS «Capella»
* DS «Astræa»
* DS «Haakon Adalstein»
* DS «Lyra» (1905)
* DS «Haakon Jarl» (1879)
* DS «Richard With» (1909)
* DS «Midnatsol» (1910)
* DS «Hera»
* DS «Polarlys» (1912)
* DS «Finmarken» (1912)
* DS «Kong Haakon»
* DS «Kong Harald» (1890)
* DS «Neptun»
* DS «Haakon VII»
* DS «Dronning Maud»
* DS «Sanct Svithun» (1927)
* DS «Mira»
* DS «Irma»
* DS «Prinsesse Ragnhild»
* DS «Lofoten» (1932)
* DS «Nordnorge» (1924)
* DS «Prins Olav»
* DS «Nordstjernen» (1937)
* DS «Ariadne»
* MS «Hadsel»
* MS «Ragnvald Jarl» (1930)
* DS «Sigurd Jarl» (1942)
* DS «Christiania»
* DS «Skjerstad»

 |
| 1945–2016 | 
* MS «Erling Jarl» (1949)
* MS «Midnatsol» (1949)
* MS «Vesterålen» (1950)
* MS «Sanct Svithun» (1950)
* MS «Nordlys» (1951)
* MS «Håkon Jarl» (1952)
* MS «Polarlys» (1952)
* MS «Barøy» (1952)
* MS «Nordstjernen» (1956)
* MS «Finnmarken» (1956)
* MS «Ragnvald Jarl» (1956)
* MS «Harald Jarl» (1960)
* MS «Lofoten» (1964)
* MS «Kong Olav»
* MS «Nordnorge» (1964)
* MS «Midnatsol» (1982)
* MS «Narvik»
* MS «Vesterålen» (1983)
* MS «Kong Harald» (1993)
* MS «Richard With» (1993)
* MS «Nordlys» (1994)
* MS «Nordkapp»
* MS «Polarlys» (1996)
* MS «Nordnorge» (1997)
* MS «Finnmarken» (2002)
* MS «Trollfjord»
* MS «Midnatsol» (2003)
* MS «Spitsbergen»

 |
| Reserve- og avløysarskip | 
* DS «Lofoten» (1884)
* DS «Røst»
* DS «Andenæs»
* DS «Olaf Trygvesøn»
* DS «Tordenskjold»
* DS «Mosken»
* DS «Kong Gudrød»
* DS «Mercur»
* DS «Barøy» (1929)
* DS «Nova»
* DS «Ryfylke»
* DS «Nordnorge» (1883)
* DS «Lyra» (1912)
* DS «Lyngen»
* DS «Dronningen»
* DS «Saltdal»
* MS «Ottar Jarl»
* DS «Oslo»
* MS «Sørøy»
* MS «Alta»
* MS «Kronprinsesse Märtha»
* MS «Salten»
* DS «Jupiter» (1916)
* MS «Meteor»
* MS «Ingøy»

 |